Ngohe Aromatawai: He whakaharatau ā-rēhia

# Paerewa Paetae Ngā Mahi a te Rēhia 91690: Te tūhura i ngā pūkenga toi taketake o ngā mahi a te rēhia

**Aronga:** Ngā Mahi a te Rēhia 1.1B v1

**Whiwhinga:** 4

**Te Horopaki**

Ko tāu nā mahi he whakarite whakaaturanga e hāngai ana ki tētahi take o te wā.

Āta tirohia ngā kōrerorero, ngā matapakinga, ngā tikanga anō hoki o tētahi take e kaha kōrerohia i tēnei wā ki tō rohe, ki Aotearoa whānui anō hoki. Kātahi ka mahi takitahi, takirōpū rānei ki te whakarite nekehanga e whakamāoritia ai aua āhuatanga.

Ka aromatawaingia tāu mārama ki, tāu whakamahi hoki i, ngā pūkenga toi taketake hei whakaatu i ngā āhuatanga o te take i kōwhiria e koe/koutou.

**Hei Mahi**

Kōwhiria tētahi take kōrero o te wā hei kaupapa mō tāu/tā koutou whakaaturanga.

Tūhuratia, kōwhiria ngā nuka tito nekehanga me ngā pūkenga toi taketake e tika ana hei whakamāori i te take nei.

Hopukina ngā kōrero, whakaaro katoa hoki hei taunakitanga mō tāu ake hautaka/rautaka/kōpae matihiko rānei.

Whakaritea tāu whakaaturanga, na nekehanga me ōna pūkenga a te rēhia kia waihangatia ai tētahi raupapa e kaha whakamāori nei i ngā kaupapa matua o te take kua kōwhiria mā ngā pūkenga toi taketake.

Kei a koutou ko tō kaiako te tikanga o te momo whakaaturanga mō tēnei ngohe aromatawai.

Kia tika te whakaatu, te hopu rānei i ngā taunakitanga kia ea ai te tūhuratanga o, me te māramatanga ki, ngā pūkenga toi taketake a te rēhia.

Ko ngā pūkenga toi taketake e kōrerohia nei, ko ngā mahi a Tānerore, a Hinerēhia i mahia e ō tātou tīpuna i ngā wā o mua. Whakaarohia ēnei momo pūkenga toi taketake, arā, ngā tūmomo nekehanga ā-tinana, ngā toroparawai, ngā whakamahinga ringa, ngā haka a Hineruhi, a Tānerore anō hoki, ngā piunga rākau me ngā momo mata-a-Tū. Ko te mea nui, kia tika te mahi e ai ki tōna ake tukanga.

**Taunakitanga: Ngā Mahi a te Rēhia 91690 He whakaharatau ā-rēhia**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka tūhura i ngā pūkenga kei ngā mahi a te rēhia.
* Ka whakaatu i ngā pūkenga toi kei roto i te whakaaturanga.

*Hei tauira:**Kua whakaatu mai i te whakamārama o tētahi take tūturu ahakoa nō hea.**Kua tūhura i ngā pūkenga toi e hāngai ana, kia mārama tonu ai ki te take o te wā kua kōwhirihia.* | * Ka whakamāori i ngā tikanga o ngā momo pūkenga kia puta ai he hua.
* Ka whakaatu i ngā pūkenga toi kei roto i te whakaaturanga.

*Hei tauira:**Kua whakaatu mai i ngā hua o tētahi take o te wā. I roto i te whakaaturanga kua mārama ki ngā pūkenga toi taketake, ā, kua whakamārama mai i ngā pūkenga toi e whakamahia ana.*  | * Ka whai māramatanga ki ngā pūkenga toi taketake kia hāngai pū ai ki te whakaaturanga.
* Ka puta ngā taha rerehua kia rere pai ai ngā pūkenga toi taketake.
* Ka tau te āhua o te tuku pūkenga toi kia hāngai ai ki ngā horopaki huhua noa.

*Hei tauira:**Kua whakaatu i te ngako o tētahi take o te wā. Kua whai mārama ngā pūkenga toi taketake ka whakamahia e hāngai ana ki te take me ōna kōrero. I tēnei taumata, kua kitea, kua rongohia te wairua o te whakaaturanga me tōna ātaahua.**Kua kitea anō hoki ngā pūkenga huhua e rērere ana, ā, kua whakamahi i ngā momo kawenga hei taunaki i āna mahi.* |